नई दिल्ली। पश्चिम बंगाल की मुख्यमंत्री व तृणमूल कांग्रेस (टीएमसी) प्रमुख ममता बनर्जी 2019 के लोकसभा चुनाव के मद्देनजर गैर-कांग्रेसी, गैर-बीजेपी मोर्चा बनाने के लिए दिल्ली में डटी हुई है। 2019 के लोकसभा चुनावों के लिए सियासी गोलबंदी में जुटी ममता आज बीजेपी के बागी नेताओं से मुलाकात करने वाली है। मीडिया रिपोर्ट के मुताबिक ममता बनर्जी आज शत्रुघ्न सिन्हा, यशवन्त सिन्हा और पूर्व केंद्रीय मंत्री अरूण शौरी से मुलाकात करने वाली हैं। ममता ने संकेत दिए हैं कि वह यूपीए की चेयरपर्सन सोनिया गांधी और कांग्रेस अध्यक्ष राहुल गांधी से भी मिल सकती हैं। ममता ने अखिलेश और मायावती से भी मुलाकात की इच्छा जताई है।